smcproject/ml-wiki-sentences huggingface dataset:
പുന്നപ്ര-വയലാർ സമരങ്ങളിൽ നേതൃസ്ഥാനം വഹിച്ചതു വഴി വയലാർ സ്റ്റാലിൻ എന്ന പേരിലും ഇദ്ദേഹം അറിയപ്പെട്ടിരുന്നു.
സി.പി.ഐ. സംസ്ഥാന സെക്രട്ടറിയായിരുന്ന സി.കെ. ചന്ദ്രപ്പൻ ഇദ്ദേഹത്തിന്റെ മകനാണ്.
ആലപ്പുഴ മുഹമ്മയിലെ ചീരപ്പൻചിറ എന്ന സമ്പന്ന തറവാടിന്റെ വയലാറിലെ കൈവഴിയായ കുന്തിരിശേരി വീട്ടിലെ അംഗമായിരുന്നു കുമാരപ്പണിക്കർ.
കമ്മ്യൂണിസ്റ്റ് ആശയങ്ങളിൽ ആകൃഷ്ടനായ അദ്ദേഹം നാട്ടിലെ കമ്മ്യൂണിസ്റ്റ് പ്രസ്ഥാനത്തിൽ ചേർന്നു പ്രവർത്തിച്ചു തുടങ്ങി.
1936-ൽ കുമാരപ്പണിക്കർ ചേർത്തല കയർ വർക്കേഴ്സ് യൂണിയന്റെ പ്രസിഡണ്ടായി തെരഞ്ഞെടുക്കപ്പെട്ടു.
ഈ യൂണിയനാണ് വയലാറിലും പുന്നപ്രയിലും സമരം നയിച്ചത്.
കമ്മ്യൂണിസ്റ്റ്  പാർട്ടിയുടെ ആഹ്വാനപ്രകാരം പട്ടാളത്തോട് ഏറ്റുമുട്ടാൻ തൊഴിലാളി ക്യാമ്പുകളെ ഇദ്ദേഹം സജ്ജമാക്കി.
സമരം ശക്തമായതിനെ തുടർന്ന് 1946 ഒക്ടോബർ 24-ന് പുന്നപ്രയിലും മൂന്നാം ദിവസം വയലാറിലും വെടിവെയ്പ് നടന്നു.
വയലാറിൽ കുമാരപ്പണിക്കരുടെ നേതൃത്വത്തിൽ തൊഴിലാളികൾ വാരിക്കുന്തവുമായി എതിർത്ത് നിന്നുവെങ്കിലും യന്ത്രത്തോക്കുകളുടെ സഹായത്തോടെ പട്ടാളം സമരക്കാരെ കീഴ്‌പ്പെടുത്തി.
ഈ സംഭവത്തിന് ശേഷം കുമാരപ്പണിക്കരടക്കമുള്ള സമര നേതാക്കൾക്ക് ഒളിവിൽ പേകേണ്ടതായി വന്നു.
തലനാരിഴയ്ക്ക് രക്ഷപെട്ട കുമാരപ്പണിക്കരെ പരതി കുന്തിരിശേരി വീട്ടിലെത്തിയ പട്ടാളം വീട് ഇടിച്ചുനിരത്തി.
സ്ഥലം കമ്പിവേലി കെട്ടി മുദ്രവയ്ക്കുകയും ചെയ്തു.
ഒടുവിൽ 1951-ലാണ് വർഗീസ് വൈദ്യനൊപ്പം ഇദ്ദേഹവും അറസ്റ്റു ചെയ്യപ്പെടുന്നത്.
ജയിലിലായ കുമാരപ്പണിക്കർ ജയിലിൽ നിരാഹാരം അനുഷ്ടിച്ചു.
ഇദ്ദേഹത്തിന്റെ അമ്മ പാർവ്വതിയമ്മ അന്നത്തെ തിരു-കൊച്ചി മുഖ്യമന്ത്രിയായിരുന്ന സി. കേശവനയച്ച കത്ത് രാഷ്ട്രീയ പ്രത്യാഘാതങ്ങളുണ്ടാക്കി.
ഒടുവിൽ മന്ത്രിസഭ നിലനിൽക്കാൻ കമ്മ്യൂണിസ്റ്റ് പാർട്ടിയുടെ പിന്തുണ വേണ്ടി വന്നതായ ഒരു ഘട്ടത്തിൽ പട്ടം താണുപിള്ളയുടെ നേതൃത്വത്തിലുള്ള സർക്കാർ വയലാർ കേസ് പിൻവലിച്ചു.
എന്നാൽ ജയിൽമോചിതനായി പുറത്തു വന്ന കുമാരപ്പണിക്കരെ ചേർത്തലയിൽ വെച്ച് സംഘടിപ്പിക്കപ്പെട്ട സ്വീകരണച്ചടങ്ങിൽ വെച്ച്  അറസ്റ്റ് ചെയ്തു വീണ്ടും തടവിലാക്കി.
സർക്കാരിനെ അട്ടിമറിക്കുവാൻ ശ്രമിക്കുന്നു എന്നതായിരുന്നു ആരോപിക്കപ്പെട്ട കുറ്റം.
ജയിലിലായിരിക്കെ തിരു-കൊച്ചി നിയമസഭയിലേക്ക് നടന്ന തെരഞ്ഞെടുപ്പിൽ ചേർത്തല മണ്ഡലത്തിലെ സ്ഥാനാർത്ഥിയായി മത്സരിച്ച് വിജയിച്ചു.
പിന്നീട് ജയിൽ മോചിതനായി പുറത്തു വന്നുവെങ്കിലും പക്ഷാഘാതം പിടിപെട്ടു കിടപ്പിലായി.1957-ൽ അന്തരിച്ചു.
അമ്മുക്കുട്ടിയമ്മയാണ് ഭാര്യ.
സി.കെ. ചന്ദ്രപ്പനെ കൂടാതെ സി.കെ. വേലപ്പൻ, സി.കെ. ലക്ഷ്മിക്കുട്ടി, സി.കെ. രാജപ്പൻ, സി.കെ.കൃഷ്ണപ്പൻ എന്നിങ്ങനെ നാലു മക്കൾ കൂടിയുണ്ട്.
സി.കെ. ചന്ദ്രപ്പൻ ഇംഗ്ലീഷ് വിലാസം https://ml.wikipedia.org/wiki/C.
_Chandrappan
കമ്യൂണിസ്റ്റ് പാർട്ടി ഓഫ് ഇന്ത്യയുടെ കേരള ഘടകം സെക്രട്ടറിയും ഇടതുപക്ഷ ജനാധിപത്യ മുന്നണി നേതാക്കളിലൊരാളുമായിരുന്നു ചീരപ്പൻചിറയിൽ കുമാരപ്പണിക്കർ ചന്ദ്രപ്പൻ എന്ന സി.കെ. ചന്ദ്രപ്പൻ ( നവംബർ 11 1936 - മാർച്ച് 22 2012 ) .
പുന്നപ്ര-വയലാർ സമരത്തിന്റെ നായകരിൽ പ്രമുഖനും 'വയലാർ സ്റ്റാലിൻ' എന്ന പേരിൽ പ്രശസ്തനുമായിരുന്ന കമ്മ്യൂണിസ്റ്റ് നേതാവ് സി.കെ കുമാരപ്പണിക്കരുടെയും അമ്മുക്കുട്ടിയമ്മയുടെയും മൂന്നാമത്തെ മകനായി 1936 നവംബർ 11 -ന് ജനനം.
വേലപ്പൻ, കൃഷ്ണപ്പൻ, രാജപ്പൻ എന്നിവരായിരുന്നു സഹോദരന്മാർ.
ഏതാനും മാസങ്ങളായി പ്രോസ്‌ട്രേറ്റ് അർബുദത്തിന് ചികിത്സയിലായിരുന്ന ചന്ദ്രപ്പൻ 2012 മാർച്ച് 22 -ന് തിരുവനന്തപുരത്തെ ഒരു ആശുപത്രിയിൽ വെച്ച് അന്തരിച്ചു.
മരണസമയത്ത് അദ്ദേഹം സി.പി.ഐ.യുടെ സംസ്ഥാന സെക്രട്ടറിയായി പ്രവർത്തിച്ചുവരികയായിരുന്നു.
അദ്ദേഹത്തിന്റെ ഭൗതികശരീരം കമ്മ്യൂണിസ്റ്റ് നേതാക്കന്മാരുടെ ശവകുടീരമായ വലിയ ചുടുകാട്ടിൽ സംസ്കരിച്ചു.
ബംഗാളിയും കമ്മ്യൂണിസ്റ്റ് പാർട്ടി നേതാവും അഖിലേന്ത്യാ വർക്കിംഗ് വിമൻസിന്റെ നേതാവുമായ ബുലുറോയ് ചൗധരിയാണ് ഭാര്യ .
എന്റെ ഇന്നലെകൾ എന്നാണ് ഇദ്ദേഹത്തിന്റെ ആത്മകഥയുടെ പേര്.
ചേർത്തലയിലും തൃപ്പൂണിത്തുറയിലുമായി സ്‌കൂൾ വിദ്യാഭ്യാസം പൂർത്തീകരിച്ചു.
എറണാകുളം മഹാരാജാസ് കോളജിലായിരുന്നു ഇന്റർമീഡിയറ്റ് വിദ്യാഭ്യാസം.
സംഘടനാ പ്രവർത്തനത്തിന്റെയും കമ്മ്യൂണിസ്റ്റ് നേതാക്കന്മാരുമായുണ്ടായിരുന്ന അടുപ്പത്തിന്റെയും പേരിൽ ഇദ്ദേഹത്തിന് മഹാരാജാസിൽ ഡിഗ്രി കോഴ്സിനു പ്രവേശനം നിഷേധിക്കപ്പെട്ടു.
എന്നാൽ പാലക്കാട് ചിറ്റൂർ ഗവ.
കോളേജിൽ  ഡിഗ്രിക്ക് പ്രവേശനം നേടിയ ചന്ദ്രപ്പൻ അവിടെ നിന്ന് സാമ്പത്തിക ശാസ്ത്രത്തിൽ ബിരുദവും തുടർന്ന് തിരുവനന്തപുരം യൂണിവേഴ്‌സിറ്റി കോളജിൽ നിന്ന്  ബിരുദാനന്തര ബിരുദവും നേടി.
പാർട്ടി പിളർന്നപ്പോൾ സി.പി.ഐ. -യ്‌ക്കൊപ്പം ഉറച്ചുനിന്നു.
സി.പി.ഐ സംസ്ഥാനഘടകത്തിന്റെ സെക്രട്ടറി - അനാരോഗ്യം മൂലം വെളിയം ഭാർഗവൻ സ്ഥാനമൊഴിയാൻ ആഗ്രഹം പ്രകടിപ്പിച്ചതിനെ തുടർന്ന് 2010 നവംബർ 14 -ന് ചേർന്ന പാർട്ടിയുടെ സംസ്ഥാന കൗൺസിൽ യോഗമാണ് ചന്ദ്രപ്പനെ സെക്രട്ടറിയായി തെരഞ്ഞെടുത്തത്.
2012 ഫെബ്രുവരിയിൽ കൊല്ലത്ത് വെച്ച്  പാർട്ടി സംസ്ഥാന സമ്മേളനത്തോട് അനുബന്ധമായി നടന്ന സംസ്ഥാന കൗൺസിൽ യോഗം ഇദ്ദേഹത്തെ വീണ്ടും സംസ്ഥാന സെക്രട്ടറിയായി തെരഞ്ഞെടുക്കുകയുണ്ടായി.
സി.പി.ഐ ദേശീയ സെക്രട്ടറിയേറ്റ് അംഗം കിസാൻ സഭാ ദേശീയ പ്രസിഡണ്ട് കെ.ടി.ഡി.സി ചെയർമാൻ കേരഫെഡ് ചെയർമാൻ പ്രഭാത് ബുക്ക് ഹൗസിന്റെ ചെയർമാൻ പ്രഭാത് ബുക്ക് ഹൗസിന്റെ മാനേജിംഗ് ഡയറക്ടർ എ.ഐ.വൈ.എഫ് ജനറൽ സെക്രട്ടറി എ.ഐ.വൈ.എഫ് പ്രസിഡന്റ് എ.ഐ.എസ്.എഫ് അഖിലേന്ത്യ പ്രസിഡന്റ് 1956-ൽ കമ്മ്യൂണിസ്റ്റ്  പാർട്ടിയുടെ വിദ്യാർത്ഥി വിഭാഗമായ എ.ഐ.എസ്.എഫിന്റെ സംസ്ഥാന സെക്രട്ടറിയായി തെരഞ്ഞെടുക്കപ്പെട്ടു സമരങ്ങളും ജയിൽവാസവും
ഗോവ വിമോചന സമരത്തിൽ പങ്കെടുത്ത ചന്ദ്രപ്പൻ നിരവധി വിദ്യാർത്ഥി-യുവജന സമരങ്ങൾക്ക് നേതൃത്വം നൽകി.
പലതവണ അറസ്റ്റ് ചെയ്യപ്പെട്ട അദ്ദേഹം ഡൽഹിയിലെ തീഹാർ ജയിലിലും, കൊൽക്കത്തയിലെ റസിഡൻസി ജയിലിലും കാരാഗൃഹവാസം അനുഭവിച്ചു.
ഏറ്റവും മികച്ച പാർലമെന്റേറിയനുള്ള നിയമസഭയുടെയും ലോക്‌സഭയുടെയും ബഹുമതികൾക്ക്  ഇദ്ദേഹം അർഹനായിട്ടുണ്ട്.
ന്യൂയോർക്കിൽ നടന്ന ഐക്യരാഷ്ട്ര സഭയുടെ ജനറൽ അസംബ്ലി, റോമിൽ നടന്ന അന്താരാഷ്ട്ര ഭക്ഷ്യ സുരക്ഷാ സമ്മേളനം, ലോക യുവജന ഫെഡറേഷൻ സമ്മേളനങ്ങൾ തുടങ്ങി പല അന്താരാഷ്ട്ര സമ്മേളനങ്ങളിലും ചന്ദ്രപ്പൻ പങ്കെടുത്തിരുന്നു.
മൂന്നു തവണ പാർലമെന്റിലേക്കും ഒരു തവണ നിയമസഭയിലേക്കും സി.കെ. ചന്ദ്രപ്പൻ തെരഞ്ഞെടുക്കപ്പെട്ടിട്ടുണ്ട്.
തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും മുഖ്യ എതിരാളി പാർട്ടിയും മുന്നണിയും രണ്ടാമത്തെ മുഖ്യ എതിരാളി പാർട്ടിയും മുന്നണിയും 2004 തൃശ്ശൂർ ലോകസഭാമണ്ഡലം സി.കെ. ചന്ദ്രപ്പൻ സി.പി.ഐ. എൽ.ഡി.എഫ്. 320960 എ.സി. ജോസ് കോൺഗ്രസ് (ഐ.) 274999 പി.എസ്. ശ്രീരാമൻ ബി.ജെ.പി. , എൻ.ഡി.എ. 72108 2001 ചേർത്തല നിയമസഭാമണ്ഡലം എ.കെ. ആന്റണി കോൺഗ്രസ് (ഐ.) , യു.ഡി.എഫ്. സി.കെ. ചന്ദ്രപ്പൻ സി.പി.ഐ. , എൽ.ഡി.എഫ്. 1996 ചേർത്തല നിയമസഭാമണ്ഡലം എ.കെ. ആന്റണി കോൺഗ്രസ് (ഐ.) , യു.ഡി.എഫ്. സി.കെ. ചന്ദ്രപ്പൻ സി.പി.ഐ. , എൽ.ഡി.എഫ്. 1991 ചേർത്തല നിയമസഭാമണ്ഡലം സി.കെ. ചന്ദ്രപ്പൻ സി.പി.ഐ. , എൽ.ഡി.എഫ്. വയലാർ രവി കോൺഗ്രസ് (ഐ.) , യു.ഡി.എഫ്. 1987 ചേർത്തല നിയമസഭാമണ്ഡലം വയലാർ രവി കോൺഗ്രസ് (ഐ.) , യു.ഡി.എഫ്. സി.കെ. ചന്ദ്രപ്പൻ സി.പി.ഐ. , എൽ.ഡി.എഫ്. 1977 കണ്ണൂർ ലോകസഭാമണ്ഡലം സി.കെ. ചന്ദ്രപ്പൻ സി.പി.ഐ. 1971 തലശ്ശേരി ലോകസഭാമണ്ഡലം സി.കെ. ചന്ദ്രപ്പൻ സി.പി.ഐ. അവലംബം ↑ {{ cite news }} : Check date values in: | accessdate= and | date= ( help ) CS1 maint: unrecognized language ( link ) ↑ ↑ ↑ {{ cite news }} : Check date values in: | accessdate= and | date= ( help ) CS1 maint: unrecognized language ( link ) ↑ {{ cite web }} : Missing or empty | url= ( help ) ↑ ↑ {{ cite web }} : Missing or empty | url= ( help ) ↑ ↑ http://www.keralaassembly.org C. K. Chandrappan എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സി.കെ. ശശീന്ദ്രൻ ഇംഗ്ലീഷ് വിലാസം https://ml.wikipedia.org/wiki/C.
നിലവിൽ കൽപ്പറ്റ നിയോജകമണ്ഡലം എം.എൽ.എയും സി.പി.ഐ.എം. സംസ്ഥാന കമ്മിറ്റി അംഗവുമാണ് സി.കെ. ശശീന്ദ്രൻ .
എസ്.എഫ്.ഐ.യി­ലൂ­ടെ രാഷ്ട്രീയ ­രം­ഗ­ത്ത്‌ എ­ത്തി­യ ശ­ശീ­ന്ദ്രൻ 2007-ൽ പനമരത്ത് നടന്ന ജില്ലാ സമ്മേളണത്തിലാണ് ആദ്യമായി സി.പി.എമ്മിന്റെ ജില്ലാ സെക്രട്ടറിയാകുന്നത്.
ശശീന്ദ്രന്റെ നേതൃത്വത്തിൽ ആ­ദി­വാ­സി ക്ഷേ­മ സ­മി­തി­ വ­യ­നാ­ട്ടിൽ നിരവധി ഭൂ­സ­മ­ര­ങ്ങൾ നടത്തിയിട്ടുണ്ട് .
സിപിഐ എം പനമരം, മുട്ടിൽ ലോക്കൽ കമ്മിറ്റി അംഗമായിരുന്ന പരേതനായ സി പി കേശവൻ നായരുടെയും പരേതയായ ജാനകിയമ്മയുടെയും മകനാണ്.
കോഴിക്കോട് ഗുരുവായൂരപ്പൻ കോളേജിൽ ബിഎസ്സി കെമിസ്ട്രി വിദ്യാർഥിയായിരിക്കെ എസ്എഫ്ഐ യൂണിറ്റ് ജോ.
സെക്രട്ടറിയായും  സിറ്റി ഏരിയ പ്രസിഡണ്ടായും സംഘടനാപ്രവർത്തനരംഗത്ത് തുടക്കം.
ബത്തേരി സെന്റ് മേരീസ് കോളേജിൽ പൊളിറ്റിക്കൽ സയൻസിൽ ബിരുദം നേടിയ ശശീന്ദ്രൻ   1980–86 കാലഘട്ടത്തിൽ   എസ്എഫ്ഐ വയനാട്  ജില്ലാസെക്രട്ടറിയായി പ്രവർത്തിച്ചു.
1989–96 കാലയളവിൽ  ഡിവൈഎഫ്ഐയുടെ  ജില്ലാസെക്രട്ടറിയും പ്രസിഡന്റുമായി സംഘടനയെ നയിച്ചു.
1981ൽ സിപിഐ എം അംഗമായ ശശീന്ദ്രൻ 1988ൽ ജില്ലാകമ്മിറ്റിയംഗമായി.
കൽപ്പറ്റ, മാനന്തവാടി ഏരിയാ സെക്രട്ടറിയായും മുട്ടിൽ ലോക്കൽ സെക്രട്ടറിയായും പ്രവർത്തിച്ചു.
2009ൽ പനമരത്ത് നടന്ന ജില്ലാ സമ്മേളനത്തിൽ ജില്ലാ സെക്രട്ടറിയായി തെരഞ്ഞെടുക്കപ്പെട്ടു.
ഏഴ്വർഷമായി പാർടിയുടെ ജില്ലയിലെ അമരക്കാരനാണ്.
കർഷകതൊഴിലാളി യൂണിയൻ സംസ്ഥാന കമ്മിറ്റി അംഗവും ആദിവാസി ഭൂമസരസഹായസമിതി ജില്ലാ കൺവീനറുമാണ്.
പഴശി സൊസൈറ്റി എക്സിക്യുട്ടീവ് അംഗം കൂടിയാണ് സികെഎസ്.
ജില്ലാ സഹകരണ ബാങ്ക് ജീവനക്കാരിയായ ഭാര്യ ഉഷാകുമാരി സിപിഐ എം പൊന്നട ബ്രാഞ്ചംഗമാണ്.
മക്കൾ: അനഘ, ഗൗതം പ്രകാശ്.
അധികാരങ്ങൾ കൽപ്പറ്റ നിയോജകമണ്ഡലം എം.എൽ.എ 2016 മുതൽ തുടരുന്നു സി.പി.എം. വയനാട് ജില്ലാ സെക്രട്ടറി - 2007 മുതൽ തുടർച്ചയായി മുന്നാം തവണ.
ഡി.വൈ.എഫ്.ഐ.യു ­ടെ വ­യ­നാ­ട്‌ ജി­ല്ലാ സെ­ക്ര­ട്ട­റി­യായി പ്ര­വർ­ത്തി­ച്ചി­ട്ടു­ണ്ട്‌.
ഭൂ­സ­മ­ര സ­മി­തി ജ­ന­റൽ കൺ­വീ­നർ കെ.എ­സ്‌.
കെ.ടി.യു. സം­സ്ഥാ­ന ക­മ്മി­റ്റി അംഗം.
സി.പി. നാരായണൻ ഇംഗ്ലീഷ് വിലാസം https://ml.wikipedia.org/wiki/C.
P._Narayanan സി.പി. നാരായണൻ
രാജ്യസഭാംഗവും, സി.പി.ഐ(എം) സംസ്ഥാന കമ്മറ്റി അംഗവും പാർട്ടി ദാർശനിക മുഖവാരികയായ ചിന്തയുടെ പത്രാധിപരുമാണ് സി പി നാരായണൻ.
കേരളാ ശാസ്ത്ര സാഹിത്യ പരിഷത്തിന്റെ സജീവ പ്രവർത്തകനും കൂടിയായ ഇദ്ദേഹം 2012 ജൂണിൽ രാജ്യസഭയിലേക്ക് തെരഞ്ഞെടുക്കപ്പെട്ടു.
വടക്കാഞ്ചേരി ചേറശ്ശേരിൽ കുടുംബാംഗമാണ്.
തിരുവനന്തപുരം യൂണിവേഴ്സിറ്റി കോളേജിൽനിന്ന് ബിഎസ്സി ഓണേഴ്സും സ്റ്റാറ്റിസ്റ്റിക്സിൽ ബിരുദാനന്തരബിരുദവും നേടിയ സി പി നാരായണൻ, 1969 മുതൽ "74 വരെ ഭാഷാ ഇൻസ്റ്റിറ്റ്യൂട്ടിൽ റിസർച്ച് ഓഫീസറായി പ്രവർത്തിച്ചു.
തുടർന്ന് പാർടിയുടെ മുഴുവൻസമയ പൊതുപ്രവർത്തകനായി.
1978 മുതൽ സിപിഐ എം സംസ്ഥാന കമ്മിറ്റി അംഗമാണ്.
ആസൂത്രണ ബോർഡ് അംഗമായും വി എസ് അച്യുതാനന്ദൻ മുഖ്യമന്ത്രിയായിരുന്നപ്പോൾ പൊളിറ്റിക്കൽ സെക്രട്ടറിയായും പ്രവർത്തിച്ചു.
ജനകീയ ശാസ്ത്രപ്രവർത്തകൻ കൂടിയായ സി.പി. നാരായണൻ കേരള ശാസ്ത്രസാഹിത്യ പരിഷത്ത് നിർവ്വാഹക സമിതി അംഗമായും അഖിലേന്ത്യാ ജനകീയശാസ്ത്ര പ്രസ്ഥാനത്തിന്റെ (എ.ഐ.പി.എസ്.എൻ) പ്രസിഡന്റായും പ്രവർത്തിച്ചിട്ടുണ്ട്.
ഭാര്യ: തങ്കം.
മക്കൾ: അജിത്, അഞ്ജന.
രാജ്യസഭാംഗത്വം 2012-2018 : സി.പി.ഐ.എം., എൽ.ഡി.എഫ്. കൃതികൾ പുരസ്കാരങ്ങൾ അവലംബം ↑ ↑ ↑ ↑
സി.പി. സുധാകരപ്രസാദ്
2016 മുതൽ കേരളത്തിൻറെ അഡ്വക്കറ്റ് ജനറലായി സേവനമനുഷ്ഠിച്ച നിയമജ്ഞനായിരുന്നു  അഡ്വ.
സി.പി. സുധാകരപ്രസാദ്.
അഭിഭാഷകവൃത്തിയിൽ 55 വർഷത്തെ അനുഭവസമ്പത്തുള്ള അഡ്വ.
സി പി സുധാകരപ്രസാദ്, ഭരണഘടനാ നിയമങ്ങളിലും ക്രിമിനൽനിയമത്തിലും ഒരേപോലെ മികച്ച പാടവം കാഴ്ചവച്ച ഹൈക്കോടതിയിലെ മുതിർന്ന അഭിഭാഷകനായിരുന്നു അദ്ദേഹം.
പാണ്ഡ്യത്യം സർവസജ്ജ ആയുധമാക്കിയ നിയമവിദഗ്ധനെന്ന് വിശേഷിപ്പിക്കാം സി.പി.സുധാകരപ്രസാദിനെ.
തിരുവനന്തപുരം ജില്ലയിലെ വർക്കലയിൽ ചാവർകോട് എംപി മന്ദിരത്തിൽ എം പത്മനാഭന്റെയും എം കൗസല്യയുടെയും മൂത്തമകനായി 1940 ജൂലൈ 24നാണ് ജനനം.
ആദ്യകാലത്ത് ഭരണഘടനാ നിയമങ്ങളിലും സർവീസ് നിയമങ്ങളിലും ഭരണനിയമരംഗത്തുമാണ് പ്രാവീണ്യം തെളിയിച്ചത്.
പിന്നീട് ക്രിമിനൽ നിയമമേഖലയിലും മികച്ച പാടവം കാഴ്ചവച്ചു.
ദേനാ, കനറ ബാങ്കുകളുടെ നിയമ ഉപദേശകനായും  കലിക്കറ്റ് സർവകലാശാലാ സ്റ്റാൻഡിങ് കോൺസലായും പ്രവർത്തിച്ചിട്ടുണ്ട്.
അഞ്ചുവർഷം ഓൾ ഇന്ത്യാ ലോയേഴ്സ് യൂണിയന്റെ സംസ്ഥാന പ്രസിഡന്റും അഖിലേന്ത്യാ വൈസ് പ്രസിഡന്റുമായിരുന്നു.
പഠനം, അഭിഭാഷകവൃത്തി
കൊല്ലം എസ്എൻ കോളേജിൽനിന്ന് ഗണിതശാസ്ത്രത്തിൽ ബിരുദം നേടി.
തുടർന്ന് അദ്ദേഹം തിരുവനന്തപുരം ലോകോളേജിൽനിന്ന് നിയമബിരുദം കരസ്ഥമാക്കി.
1964ൽ അഭിഭാഷകനായി എന്റോൾ ചെയ്ത സുധാകരപ്രസാദ് കൊല്ലം ജില്ലാ കോടതിയിലെ മുതിർന്ന അഭിഭാഷകരായ സി വി പത്മരാജന്റെയും സി പി പരമ്വേരൻ പിള്ളയുടെയും കീഴിൽ അഭിഭാഷകവൃത്തി ആരംഭിച്ചു.
തൊട്ടടുത്ത വർഷം ഹൈക്കോടതിയിൽ പ്രാക്ടീസ് തുടങ്ങി.
കേരള ഹൈക്കോടതി മുൻ ചീഫ് ജസ്റ്റിസ് ജസ്റ്റിസ് പി സുബ്രഹ്മണ്യംപോറ്റി അഭിഭാഷകനായിരിക്കേ അദ്ദേഹത്തിന്റെ ജൂനിയറായാണ് ഹൈക്കോടതിയിൽ പ്രാക്ടീസ് തുടങ്ങിയത്.
സുബ്രഹ്മണ്യംപോറ്റി ഹൈക്കോടതി ജഡ്ജിയായപ്പോൾ, അഡ്വ.
കെ സുധാകരനൊപ്പം പ്രാക്ടീസ് തുടർന്നു.
ഇതിനിടയിലാണ് സീനിയർ അഭിഭാഷക പട്ടം ലഭിച്ചത്.
കെ സുധാകരൻ പിന്നീട് അഡ്വക്കറ്റ് ജനറലായി.
അഡ്വക്കറ്റ് ജനറലായുള്ള സേവനം
1983ൽ സി പി സുധാകരപ്രസാദിന്റെ  പേര് ഹൈക്കോടതി ജഡ്ജിസ്ഥാനത്തേക്ക് പരിഗണിച്ചുവെങ്കിലും അന്നത്തെ കെ കരുണാകരൻ മന്ത്രിസഭയുടെ എതിർപ്പിനെത്തുടർന്ന് ജഡ്ജിയാകാനായില്ല.
അച്യുതാനന്ദന്റെയും ഒന്നാം പിണറായി സർക്കാരിന്റെയും കാലത്ത്‌ അദ്ദേഹത്തെ സംസ്ഥാന സർക്കാരിൻറെ അഡ്വക്കറ്റ് ജനറലായി മന്ത്രിസഭ നിയമിച്ചു.
ഒന്നാം പിണറായി സർക്കാരിന്റെ കാലയളവിൽ അഡ്വക്കറ്റ് ജനറലായി പ്രവർത്തിക്കവേ കാബിനറ്റ്‌ പദവി ഉണ്ടായിരുന്നു.
രണ്ടു ടേമിലായി പത്തു വർഷം ഈ പദവിയിലിരുന്നതു റെക്കോഡാണ്‌.
സർവീസ് നിയമത്തിൽ വലിയ ജ്ഞാനമുള്ള സുധാകര പ്രസാദ് ക്രിമിനൽ, ഭരണഘടന, സിവിൽ നിയമങ്ങളിലും കഴിവു തെളിയിച്ച പരിചയ സമ്പന്നനാണ്.
വി.എസ്. സർക്കാരിന്റെ കാലത്ത് എ.ജി.യായിരിക്കേയാണ് ലാവ്ലിൻ കേസിൽ പിണറായി വിജയനെ പ്രോസിക്യൂട്ട് ചെയ്യാൻ അനുമതി നൽകേണ്ടതില്ലെന്ന നിയമോപദേശം സുധാകര പ്രസാദ് സർക്കാറിന് നൽകിയത്.
എന്നാൽ, ഈ നിയമോപദേശത്തിന്റെ അടിസ്ഥാനത്തിലുള്ള തീരുമാനം ഗവർണർ തള്ളി.
തുടർന്നാണ് സി.ബി.ഐ ക്ക് പ്രോസിക്യൂഷൻ അനുമതി ലഭിക്കുകയും കുറ്റപത്രം നൽകുകയും ചെയ്തത്.
താൻ അന്ന് നൽകിയ നിയമോപദേശമാണ് ശരിയെന്ന് പിന്നീട് പിണറായി വിജയൻ ഉൾപ്പെടെയുള്ള പ്രതികളെ കുറ്റവിമുക്തരാക്കിയ കോടതി വിധിയിലൂടെ തെളിഞ്ഞതായി എ.ജി നിയമനം ലഭിച്ച ശേഷം അദ്ദേഹം പറഞ്ഞിരുന്നു.
സ്മാർട് സിറ്റി, എച്ച്.എം.ടി, ഗോൾഫ് ക്ലബ്ബ് ഏറ്റടെുക്കൽ, എസ്.എൻ.സി ലാവ്ലിൻ തുടങ്ങിതുടങ്ങിയ കേസുകളിൽ സർക്കാറിനുവേണ്ടി ശ്രദ്ധേയമായ നിലപാടുകളാണ് എ.ജിയായിരിക്കെ സ്വകീരിച്ചത്.
വാർധക്യസഹജമായ അസുഖങ്ങളെത്തുടർന്ന്‌ എറണാകുളം പൊന്നുരുന്നി റോഡ്‌ ധന്യ ആട്‌സ്‌ ക്ലബ്‌ ജംഗ്‌ഷനു സമീപത്തെ വസതിയിൽ 2022 മെയ്‌ 14,  (ശനിയാഴ്‌ച) അർധരാത്രിയോടെയായിരുന്നു മരണം.
പച്ചാളം പൊതുശ്മശാനത്തിൽ സംസ്‌കാരം നടത്തി.
സി.ബി. ചന്ദ്രബാബു ഇംഗ്ലീഷ് വിലാസം https://ml.wikipedia.org/wiki/C.
B.Chandrababu സി.ബി. ചന്ദ്രബാബു
സി.പി.ഐ.(എം) ആലപ്പുഴ ജില്ലാ സെക്രട്ടറിയും സംസ്ഥാനകമ്മറ്റി അംഗവുമാണ് സി.ബി. ചന്ദ്രബാബു .
പതിനാറാം ലോകസഭയിലേക്ക് ആലപ്പുഴയിൽ നിന്ന് എൽ.ഡി.എഫ് സ്ഥാനാർത്ഥിയായി മത്സരിക്കുന്നു.
ആലപ്പുഴ അരൂർ ചെമ്പകപ്പറമ്പിൽ പരേതനായ ബാലചന്ദ്രന്റെയും ലീലാമണിയുടെയും മൂത്ത മകനാണ്.
അടിയന്തരാവസ്ഥക്കാലത്ത് ദേശാഭിമാനി സ്റ്റഡി സർക്കിളിലൂടെ പൊതുരംഗത്തെത്തി.
കെ.എസ്.വൈ.എഫിന്റെയും ഡി.വൈ.എഫ്.ഐ.യുടെയും നേതൃനിരയിൽ പ്രവർത്തിച്ചു.
ഡി.വൈ.എഫ്.ഐ ആലപ്പുഴ ജില്ലാ പ്രസിഡന്റും സംസ്ഥാന ട്രഷററുമായി.
88 മുതൽ കേന്ദ്ര നിർവാഹക സമിതി അംഗമായും പ്രവർത്തിച്ചു.
2000 -05ൽ അരൂർ പഞ്ചായത്ത് അംഗമായിരുന്നു.
2009ൽ സി.പി.ഐ.എം ആലപ്പുഴ ജില്ലാ സെക്രട്ടറിയും സംസ്ഥാന കമ്മിറ്റി അംഗവുമായി.
സി.ഐ.ടി.യു ജില്ലാ ജോയിന്റ് സെക്രട്ടറി, സംസ്ഥാനകമ്മിറ്റി അംഗം, ഇൻഡസ്ട്രിയൽ എംപ്ലോയീസ് യൂണിയൻ സെക്രട്ടറി, ജില്ലാ ലോറി ട്രാൻസ്പോർട്ട് ഡ്രൈവേഴ്സ് ആൻഡ് ക്ലീനേഴ്സ് സെക്രട്ടറി, ആലപ്പുഴ ജില്ലാ കൺസ്ട്രക്ഷൻ വർക്കേഴ്സ് യൂണിയൻ സെക്രട്ടറി എന്നീ നിലകളിലും പ്രവർത്തിക്കുന്നു.
സംസ്ഥാന സഹകരണബാങ്ക് ഡയറക്ടർ ബോർഡ് അംഗമായിരുന്നു.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയി പാർട്ടി മുഖ്യ എതിരാളി പാർട്ടി 2014 ആലപ്പുഴ ലോക‌സഭാമണ്ഡലം കെ.സി. വേണുഗോപാൽ കോൺഗ്രസ് (ഐ.) , യു.ഡി.എഫ്. സി.ബി. ചന്ദ്രബാബു സി.പി.എം. , എൽ.ഡി.എഫ് അവലംബം ↑ {{ cite news }} : Check date values in: | accessdate= and | date= ( help ) CS1 maint: bot: original URL status unknown ( link ) ↑ {{ cite news }} : Check date values in: | accessdate= and | date= ( help ) അവലംബം
സിംഹവാലൻ കുരങ്ങ്‌ ഇംഗ്ലീഷ് വിലാസം https://ml.wikipedia.org/wiki/Lion-tailed_Macaque വംശനാശഭീഷണി നേരിടുന്ന സിംഹവാലൻ കുരങ്ങുകൾ.
പശ്ചിമഘട്ട[Western Ghat]ത്തിൽ മാത്രം കാണപ്പെടുന്ന വംശനാശത്തിന്റെ വക്കിലെത്തിയിരിക്കുന്ന മക്കാക്ക് (Macaque) വർഗത്തിൽ പെട്ട കുരങ്ങുകളാണ്‌ സിംഹവാലൻ കുരങ്ങ്‌ (Lion-tailed Macaque).
ഇതിന്റെശാസ്ത്രീയനാമം Macaca Silenus എന്നാണ്‌.
ലോകത്ത് പശ്ചിമഘട്ടത്തിന്റെ തെക്കൻപകുതിയിൽ മാത്രം കാണുന്ന ജീവി വർഗ്ഗമാണ് സിംഹവാലൻ കുരങ്ങ്.
കേരളത്തിൽ സൈലന്റ് വാലി(Silent Valley- നിശ്ശബ്ദ താഴ്‌വര) യിലും തമിഴ്നാട്ടിൽ കളക്കാട് -മുണ്ടന്തുറൈ വന്യജീവിസങ്കേതം ഉൾപ്പെടുന്ന ആശാംബൂ മലനിരകളിലുമാണ് സിംഹവാലൻ കുരങ്ങുകൾക്ക് ദീർഘകാലം നിലനിൽക്കാൻ പറ്റിയ തുടർച്ചയായ ആവാസവ്യവസ്ഥ ഉള്ളത്.
വർഷത്തിൽ എല്ലാകാലത്തും കായ്കനികൾ ലഭിക്കുക നിത്യഹരിതവനങ്ങളിൽ മാ‍ത്രമാണ്.
അതുകൊണ്ടാണ് സിംഹവാലൻ സൈലന്റ് വാലിയുടെ ഭാഗമായത്.
രോമങ്ങൾ കറുത്ത നിറത്തിലോ കടുംതവിട്ടുനിറത്തിലോ ആണ്‌.
വെള്ളിനിറവും വെള്ളനിറവും കലർന്ന സടയാണ്‌ വേറൊരു പ്രത്യേകത.
രോമങ്ങളില്ലാത്ത മുഖത്തിന്‌ കറുത്ത നിറമാണ്‌.
തല മുതൽ വാലിന്റെ അറ്റം വരെ 45മുതൽ 60 സെ.
മീ നീളമുള്ള ഇവക്ക്‌ പത്തുകിലോഗ്രാമിൽതാഴെയേ തൂക്കം കാണുകയുള്ളൂ.
മീ നീളമുള്ള വാലിന്റെ അറ്റം സിംഹത്തിന്റെ വാലിനു സദൃശ്യമായതിനാലാണ്‌ ഇവയെ സിംഹവാലൻ കുരങ്ങൻ എന്നു വിളിക്കുന്നത്‌.
കാടുകളിൽ 20 വർഷത്തോളം ജീവിച്ചിരിക്കുന്ന ഇവ മൃഗശാലകളിലും മറ്റും 30 വർഷത്തോളം ജീവിക്കുന്നതായി രേഖപ്പെടുത്തിയിട്ടുണ്ട്‌.
നല്ല മരംകയറ്റക്കാരായ ഇവ മഴക്കാടുകളിലെ മുകൾത്തട്ടിലാണ്‌ മിക്കവാറും സമയം ചെലവഴിക്കുന്നത്‌.
മറ്റു കുരങ്ങുകളുടെ സ്വഭാവത്തെ അപേക്ഷിച്ച്‌ നോക്കുമ്പോൾ ഇവ മനുഷ്യരുമായുള്ള ഇടപെടൽ ഇഷ്ടപ്പെടാത്ത കൂട്ടത്തിലാണ്‌.
കൂട്ടമായി കഴിയുന്ന ജീവികളാണിവ, ഓരോ കൂട്ടത്തിലും പത്തു മുതൽ ഇരുപതു വരെ അംഗങ്ങൾ കാണാം.
കുറച്ചു ആൺകുരങ്ങുകളും കുറെ പെൺകുരങ്ങകളെയും ഒരോ കൂട്ടത്തിലും കാണാം .
മഴക്കാടുകളിലെ പഴങ്ങൾ, ഇലകൾ, മുകുളങ്ങൾ, പ്രാണികൾ, ചെറിയ ജീവികൾ എന്നിവയാണ്‌ ഇവയുടെ ഭക്ഷണം.92 ഇനം മരങ്ങളെയും ചെടികളെയും ഭക്ഷണത്തിനായി ഈ ജീവികൾ ആശ്രയിക്കുന്നതായി പഠനങ്ങൾ വെളിവാക്കുന്നു.
വെടിപ്ലാവ്, പാലി ,കാട്ടുപ്ലാവ് ,ആൽമരം , കാട്ടുമാവ് എന്നിവയാണ് പ്രധാനപ്പെട്ട മരങ്ങൾ.
IUCN കണക്കുപ്രകാരം കേരളം , കർണ്ണാടക , തമിഴ്‌നാട്‌ എന്നീ സംസ്ഥാനങ്ങളിലെ വനങ്ങളിൽ 2500-ഓളം സിംഹവാലൻ കുരങ്ങുകളേ ഇന്ന് ജീവിച്ചിരിക്കുന്നുള്ളൂ - അവയുടെ വാസസ്ഥലങ്ങൾ തേയില , കാപ്പി , തേക്ക്‌ എന്നീ തോട്ടങ്ങൾ, അണക്കെട്ടുകൾ എന്നിവയിടെ നിർമ്മാണത്താൽ ചുരുങ്ങിക്കൊണ്ടിരിക്കുകയാണ്‌.
ഇവ തോട്ടങ്ങളിലൂടെ സഞ്ചരിക്കുകയോ ജീവിക്കുകയോ ചെയ്യാത്തതും മനുഷ്യസഹവാസം ഇഷ്ടപ്പെടാത്തതും സിംഹവാലൻ കുരങ്ങുകളുടെ എണ്ണത്തിൽ കാര്യമായ കുറവുവരുത്തിയിട്ടുണ്ട്‌.
സൈലന്റ്‌ വാലി പ്രദേശത്ത്‌ അണക്കെട്ട്‌ നിർമ്മിക്കുന്നത്‌ ഇവയുടെ വംശനാശത്തിനു കാരണമായേക്കമെന്നത്‌, 1977നും 1980നും ഇടയിൽ സൈലന്റ്‌വാലി പ്രക്ഷോഭത്തിനു വഴിതെളിച്ചു.
ഇവയ്ക്ക്‌ ജീവിക്കാൻ ഏറ്റവും അനുയോജ്യസാഹചര്യമുണ്ടെന്നു കരുതപ്പെടുന്ന സൈലന്റ്‌ വാലി പ്രദേശത്ത്‌, 1993-നും 1996-നുമിടയ്ക്ക്‌ പതിനാലോളം സിംഹവാലൻ കുരങ്ങുകളുടെ കൂട്ടങ്ങളെ കണ്ടതായി രേഖപ്പെത്തിയിട്ടുണ്ട്‌.
സിംഹവാലൻ കുരങ്ങുകളുടെ ആവാസപ്രദേശങ്ങളിൽ വടക്കേയറ്റമായ കർണ്ണാടകയിലെ സിർസി-ഹൊന്നവാര പ്രദേശങ്ങളിൽ 32 കൂട്ടങ്ങളെ ജീവിക്കുന്നതായി കരുതപ്പെടുന്നു.
പണ്ട് ഗോവ മുതൽ പശ്ചിമഘട്ടത്തിന്റെ തെക്കേഅറ്റം വരെ കണ്ടിരുന്നു.
എന്നാൽ ഇപ്പോൾ കര്ണ്ണാടകയിലെ ശരാവതി നദിയ്ക്ക് തെക്ക് മാത്രമെ ഇവയെ കാണാനുള്ളു.
ഇവയെല്ലാം കൂടി 3500-4000 എണ്ണമെ അവശേഷിക്കുന്നുള്ളു.
ആൺ – പെൺ അനുപാതം 1:6 ആണ്.
പെൺകുരങ്ങുകള് 3 വര്ഷത്തിൽ ഒരിക്കൽ മാത്രമെ പ്രസവിക്കുകയുള്ളു.
170 ദിവസം നീണ്ടു നില്ക്കുന്നതാണ് ഗര്ഭകാലം.
15 മാസത്തോളം കുഞ്ഞിനെ നോക്കുകയും മുലയൂട്ടുകയും ചെയ്യും.
പല മൃഗശാലകളും സിംഹവാലൻ കുരങ്ങുകളുടെ പ്രത്യുൽപ്പാദനത്തിനായുള്ള പദ്ധതികൾ നടത്തുന്നുണ്ട്‌ - ഏകദേശം 368 എണ്ണം മൃഗശാലകളിൽ ജീവിക്കുന്നതായി കണക്കുകൾ സൂചിപ്പിക്കുന്നു.
ഇതും കാണുക കേരളത്തിലെ സസ്തനികൾ അവലംബം പുറത്തേക്കുള്ള കണ്ണികൾ Macaca silenus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Lion-tailed Macaque എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
സിംഹവാലൻ കുരങ്ങൻ ഭക്ഷണമായി ഉപയോഗിക്കുന്ന സസ്യങ്ങളുടെ പട്ടിക Archived 2005-09-10 at the Wayback Machine ARKive - images and movies of the lion-tailed macaque (Macaca silenus) Archived 2007-04-05 at the Wayback Machine
സിദ്ധാർത്ഥൻ കാട്ടുങ്ങൽ ഇംഗ്ലീഷ് വിലാസം https://ml.wikipedia.org/wiki/Sidharthan_Kattungal
കേരളത്തിലെ മുൻ എംഎൽഎയും കോൺഗ്രസ് നേതാവുമായിരുന്നു സിദ്ധാർത്ഥൻ കാട്ടുങ്ങൽ (16 മേയ് 1944 - 17 ജൂൺ 2012) .
ഇരിങ്ങാലക്കുടയിൽ നിന്നും നാട്ടികയിൽ നിന്നും എം.എൽ.എ ആയിട്ടുണ്ട്.
കെ. ചാത്തുക്കുട്ടിയുടെയും അമ്മുവിന്റെയും മകനായി തൃശ്ശൂരിൽ ജനിച്ചു.
ഭാര്യ കെ വി പ്രഭാവതി.
അധികാരങ്ങൾ കൊച്ചി ദേവസ്വം ബോർഡ് പ്രസിഡണ്ട്.
ഡി.സി.സി. വൈസ് പ്രസിഡണ്ടും ജനറൽ സെക്രട്ടറിയുമായിട്ടുണ്ട്.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 1987 നാട്ടിക നിയമസഭാമണ്ഡലം കൃഷ്ണൻ കണിയാംപറമ്പിൽ സി.പി.ഐ. , എൽ.ഡി.എഫ്. സിദ്ധാർത്ഥൻ കാട്ടുങ്ങൽ കോൺഗ്രസ് (ഐ.) , യു.ഡി.എഫ്. 1982 നാട്ടിക നിയമസഭാമണ്ഡലം സിദ്ധാർത്ഥൻ കാട്ടുങ്ങൽ സ്വതന്ത്ര സ്ഥാനാർത്ഥി പി.കെ. ഗോപാലകൃഷ്ണൻ സി.പി.ഐ. 1977 ഇരിങ്ങാലക്കുട നിയമസഭാമണ്ഡലം സിദ്ധാർത്ഥൻ കാട്ടുങ്ങൽ കോൺഗ്രസ് (ഐ.) ജോൺ മാഞ്ഞൂരാൻ സ്വതന്ത്ര സ്ഥാനാർത്ഥി അവലംബം ↑ http://www.deshabhimani.com/newscontent.php?id=166257%5Bപ്രവർത്തിക്കാത്ത+കണ്ണി%5D ↑ http://www.ceo.kerala.gov.in/electionhistory.html Archived 2021-11-11 at the Wayback Machine http://www.ceo.kerala.gov.in/electionhistory.html Archived 2021-11-11 at the Wayback Machine ↑ http://www.keralaassembly.org പുറം കണ്ണികൾ
റേച്ചൽ ലെയ്ഗ് കുക്ക്
റേച്ചൽ ലെയ്ഗ് കുക്ക് (ജനനം: ഒക്ടോബർ 4, 1979) ഒരു അമേരിക്കൻ അഭിനേത്രി, മോഡൽ, വോയിസ് ആർട്ടിസ്റ്റ്, നിർമ്മാതാവ് എന്നീ നിലകളിൽ പ്രശസ്തയാണ്.
നായികയായി അഭിനയിച്ച 'ഷി ഈസ് ആൾ ദാറ്റ്' (1999), ജോസി ആൻഡ് പുസിക്യാറ്റ്സ് (2001) എന്നീ ചിത്രങ്ങളിലെയും ടെലിവിഷൻ പരമ്പരയായ 'ഇൻ ടു ദി വെസ്റ്റ്,  പെർസെപ്ഷൻ, അതുപോലെതന്നെ റോബോട്ട് ചിക്കൻ, ടിഫ ലോക്ഹാർട്ട് , ഫൈനൽ ഫാന്റസി പരമ്പരകളിലെ വിവിധ കഥാപാത്രങ്ങളുടെ ശബ്ദമായും ഫൈനൽ ഫാന്റസി VII: അഡ്വെന്റ് ചിൽഡ്രൺ എന്ന ഇതിന്റെ ഇംഗ്ളീഷ് ചലച്ചിത്ര പതിപ്പിലൂടെയുമാണ് അവർ കൂടുതലായി അറിയപ്പെടുന്നത്.
1979 ഒക്ടോബർ 4 ന് മിനസോട്ടയിലെ മിനിയാപൊളിസിൽ ഒരു സാമൂഹിക പ്രവർത്തകനും മുൻ സ്റ്റാൻഡ്-അപ്പ് കോമേഡിയനുമായ തോമസ് ഹോവാർഡ് കുക്കിൻ്റെയും പാചക പരിശീലകയും നെയ്ത്തുകാരിയുമായ ജോആൻ്റെയും മകളായി റേച്ചൽ ലീ കുക്ക് ജനിച്ചു.
സിബി പുൽപ്പള്ളി ഇംഗ്ലീഷ് വിലാസം https://ml.wikipedia.org/wiki/Sibi_Pulppally
കേരളീയനായ ഒരു ഫോട്ടോഗ്രാഫറാണ് സിബി പുൽപ്പള്ളി .
സിബിയുടെ കാലുകൾ ഉറങ്ങുന്നില്ല എന്ന ചിത്രത്തിന് 2009 ൽ കേരള ലളിതകലാ അക്കാദമി പുരസ്കാരം ലഭിച്ചിരുന്നു.
വയനാട് ജില്ലയിൽ പുൽപ്പള്ളി സ്വദേശിയാണ് സിബി പുൽപ്പള്ളി.
പുൽപ്പള്ളിയിൽ സിബീസ് സ്റ്റുഡിയോ എന്ന പേരിൽ ഒരു സ്ഥാപനം നടത്തുന്നുണ്ട്.
പുരസ്കാരങ്ങൾ കേരള ലളിതകലാ അക്കാദമി പുരസ്കാരം 2009 കേരള സംസ്ഥാന സർക്കാരിന്റെ ഫോട്ടോഗ്രഫി അവാർഡ് 2019: പ്രോത്സാഹന സമ്മാനം പ്രേംജി സ്മാരക സമിതിയുടെ കൊടമന സത്യനാഥ് ഫോട്ടോഗ്രഫി അവാർഡ് വിക്ടർ ജോർജ് അവാർഡ് സോളോ എക്സിബിഷനുകൾ സ്ത്രീ ജീവിതം : മാനന്തവാടി ലളിതകലാ അക്കാദമി ആർട്ട് ഗാലറി അവലംബം പുറം കണ്ണികൾ ഒറ്റ ഫ്രെയിമിലെ ചിന്ത എന്ന വെല്ലുവിളി: സിബി പുൽപ്പള്ളി എഴുതിയ ലേഖനം
സില്ലുർ റഹ്മാൻ ഇംഗ്ലീഷ് വിലാസം https://ml.wikipedia.org/wiki/Zillur_Rahman
ബംഗ്ലാദേശ് മുൻ പ്രസിഡന്റായിരുന്നു മുഹമ്മദ് സില്ലുർ റഹ്മാൻ ( ബംഗാളി : মোঃ জিল্লুর রহমান ; 9 മാർച്ച് 1929 – 20 മാർച്ച്  2013).
ബംഗ്ലാദേശ് സ്വാതന്ത്ര്യ നായകൻ മുജിബുർ റഹ്മാന്റെ അടുത്ത അനുയായി ആയിരുന്നു.
മുജിബിന്റെ മകൾ ഷേഖ് ഹസീനയുടെ നേതൃത്വത്തിൽ അവാമി ലീഗ് അധികാരത്തിൽ എത്തിയതിനെ തുടർന്ന് 2009-ലാണ് പ്രസിഡന്റായി അധികാരമേറ്റത്.
പ്രസിഡന്റ് പദത്തിലിരിക്കേ 2013-ൽ അന്തരിച്ചു.
ബംഗ്ലാദേശ് വിമോചന പോരാട്ടത്തിൽ പങ്കെടുത്തിട്ടുണ്ട്.
1970-ൽ പാകിസ്താൻ പാർലമെന്റംഗമായ റഹ്മാൻ രണ്ടു വർഷത്തിനു ശേഷം അവാമി ലീഗ് ജനറൽ സെക്രട്ടറിയായി.
മുജീബുർ റഹ്മാൻ 1975 ൽ കൊല്ലപ്പെട്ട ശേഷം അവാമി ലീഗിനെ ഐക്യത്തോടെ മുന്നോട്ടു കൊണ്ടു പോയ നേതാവാണ്.
സൈനിക ഭരണകൂടം നാലു വർഷം ജയിലിൽ അടച്ചിരുന്നു.
1996 - 2001 വരെ മന്ത്രിയുടെ ചുമതല വഹിച്ചു.
ഭാര്യ ഐവി റഹ്മാൻ 2004-ൽ ഗ്രനേഡ് ആക്രമണത്തിൽ കൊല്ലപ്പെട്ടു.
വൃക്കരോഗത്തിന് ചികിത്സയിലായിരുന്ന സില്ലുർ റഹ്മാനെ ശ്വാസതടസ്സം മൂർച്ഛിച്ചതിനെ തുടർന്ന്  സിംഗപൂരിൽ ചികിത്സയ്ക്ക് കൊണ്ടു പോയിരുന്നു.
സിംഗപ്പൂരിലെ മൗണ്ട് എലിസബത്ത് ആശുപത്രിയിൽ വച്ചായിരുന്നു അന്ത്യം.
സിൻഹ പർവതം ഇംഗ്ലീഷ് വിലാസം https://ml.wikipedia.org/wiki/Mount_Sinha
990 മീറ്റർ ഉയരമുള്ള അന്റാർട്ടിക്കയിലെ പർവതമാണ് സിൻഹ പർവതം എന്ന മൗണ്ട് സിൻഹ .
യുഎസിലെ ഇന്ത്യൻ വംശജനായ ശാസ്ത്രജ്ഞൻ അഖൌരി സിൻഹയുടെ പേരാണ്, യുഎസ് ജിയളോജിക്കൽ സർവേ   ഇതിനിട്ടിരിക്കുന്നത്.
മിനസോട്ട സർവകലാശാലയിലെ ജനിതക, സെൽ ബയോളജി വിഭാഗത്തിൽ പ്രഫസറായ അഖോരി സിൻഹ അന്റാർട്ടിക്ക മേഖലയിൽ  നടത്തിയ പര്യവേക്ഷണങ്ങൾ ഇവിടത്തെ ജീവികളെ സംബന്ധിച്ച ഒട്ടേറെ പ്രധാന വിവരങ്ങൾ ലോകത്തിനു നൽകിയിരുന്നു.
1972ലും 1974ലും ആണ് ഇദ്ദേഹം ഒരുസംഘം ഗവേഷകരോടൊപ്പം അന്റാർട്ടിക്കയിൽ പര്യടനം നടത്തി.
സിൻഹപർവതം ഗൂഗിളോ മറ്റ് സെർച്ച് എൻജിനുകളോ ഉപയോഗിച്ച് ലോകത്ത് എവിടെയുള്ളവർക്കും കാണാൻ കഴിയും.
സീതക്കളി ഇംഗ്ലീഷ് വിലാസം https://ml.wikipedia.org/wiki/Seethakali
കേരളത്തിലെ ഒരു നാടൻ അനുഷ്ഠാന കലാരൂപങ്ങളിലൊന്നാണ് സീതക്കളി .
കൊല്ലം , പത്തനംതിട്ട ജില്ലകളുടെ കിഴക്കൻ മേഖലകളിലെ കുറവ സമൂഹവും കണ്ണൂർ , കാസർകോട് ജില്ലകളിലെ കരിമ്പാലരും ആണ് സീതക്കളി ആചരിക്കുന്നത്.
ഓണക്കാലത്ത് അത്തം മുതൽ തിരുവോണം വരെ അരങ്ങേറിയിരുന്ന സീതകളി ജാതി–മത വിവേചനങ്ങൾക്ക് അതീതമായി ജനകീയ കലാരൂപമെന്ന നിലയിലറിയപ്പെട്ടിരുന്നു.
നാരദൻ‍ , ശ്രീരാമൻ , ലക്ഷ്മണൻ , സീത , കൈകേയി , മന്ഥര , ദശരഥൻ , ശൂർപ്പണഖ , രാവണൻ , പൊന്മാൻ , ഹനുമാൻ തുടങ്ങിയ  വേഷങ്ങൾ മാറ്റു കൂട്ടുന്നു.
വീടുകൾ തോറും കയറിയിറങ്ങിയാണ് ഇത് അവതരിപ്പിച്ചിരുന്നത്.
രാമായണ കഥയിലെ വനയാത്ര മുതൽ സ്വർഗ്ഗാരോഹണം വരെയുള്ള കഥാഭാഗങ്ങളാണ് ഉൾപ്പെടുത്തിയിട്ടുള്ളത്.
ആശാൻമാർ എഴുതി ചിട്ടപ്പെടുത്തിയ പാട്ടിനും താളത്തിനുമൊത്ത് വേഷക്കാർ ഭാവ തീവ്രതയോടെ ചുവടുവച്ച് നൃത്തമാടുന്നതാണ് സീതക്കളി.
ഉത്ഭവം , പുന:രാവിഷ്കാരം
നൂറ്റാണ്ടുകൾക്ക് മുമ്പ് ഉത്ഭവിച്ചതെന്ന് പറയപ്പെടുന്ന ഈ കലാരൂപം  പെരിനാട് ദേശത്ത് ഏറെക്കാലം പ്രചാരത്തിലുണ്ടായിരുന്നു .
ഏകദേശം 1980-85  കാലഘട്ടം  വരെ പെരിനാട് ഗ്രാമത്തിൽ ഓരോ വീടുകൾതോറും സീതകളി അവതരിപ്പിക്കുമായിരുന്നു.
കാലക്രമേണ സീതക്കളി മൺമറഞ്ഞു പോയി.
വർഷങ്ങൾക്ക് ശേഷം കൊല്ലം ജില്ലയിലെ സീതക്കളി.
2017ൽ മൺമറഞ്ഞു പോയ കലാരൂപത്തെ വീണ്ടെടുക്കുന്നതിനുള്ള കേരള സാംസ്ക്കാരിക വകുപ്പിൻ്റെ പദ്ധതിയിൽ ഉൾപ്പെടുത്തി പെരിനാട് ഗ്രാമപഞ്ചായത്ത് ഭരണസമിതിയും ചെറുമൂട് വിജയശ്രീ ആർട്ട്സ് ക്ലബ്ബും, പെരിനാട് ദേശവും ഒന്നാകെ ഈ മൺമറഞ്ഞ കലാരൂപത്തെ വീണ്ടെടുത്ത് , പെരിനാട് വിപ്ലവത്തിന് സാക്ഷ്യം വഹിച്ച മണ്ണിൽ, പെരിനാട്  ഗ്രാമപഞ്ചായത്ത് ഓപ്പൺഎയർ ഓഡിറ്റോറിയത്തിൽ സീതക്കളി പുനരാവിഷ്കരിച്ചു.
കൊല്ലം ജില്ലയിലെ പെരിനാട് ആണ് സീതകളി ഉടലെടുത്തത് എന്ന് കരുതപ്പെടുന്നു.
സീതക്കളി അക്കാദമി ,പെരിനാട് .
, കൊല്ലം , ദേശിംഗനാടിൻ്റെ തനത് കലാരൂപം സീതകളി,വരും തലമുറയ്ക്ക് പകർന്നു നൽകാനും വീണ്ടെടുത്ത സീതക്കളിയെ ജനകീയ കലാരൂപമായി പ്രചരിപ്പിക്കുന്നതിനും പെരിനാട് കേന്ദ്രീകരിച്ച് പ്രവർത്തിക്കുന്ന സീതക്കളി അക്കാദമി , കേരള ഫോക്‌ലോർ അക്കാദമിയുടെ അംഗീകാരത്തോടെ പ്രവർത്തിക്കുന്നു.
പെരിനാട് സീതക്കളി സംഘവും കേരളാ ഫോക്‌ലോർ അക്കാദമിയുടെ അംഗീകാരത്തോടെ ഈ പൈതൃകം വീണ്ടെടുക്കുവാൻ പ്രവർത്തിക്കുന്നുണ്ട്.
പ്രധാന കലാകാരന്മാർ ജയകുമാർ.
സി.ആർ (സീതകളിക്കുള്ള പ്രഥമ പുരസ്കാര ജേതാവ്, 2017 കേരള ഫോക്‌ലോർ അക്കാദമി അവാർഡ് ജേതാവ്) സീതകളി അക്കാദമി അംഗം.
== ടി.എൻ. ഷാജിമോൻ (കേരള ഫോക്‌ലോർ അക്കാദമി അവാർഡ് ജേതാവ് ) കുന്നത്ത് രാജൻ (കേരള ഫോക്‌ലോർ അക്കാദമി അവാർഡ് ജേതാവ് ) ചെറുമൂട് വിജയശ്രീ ആർട്ട്സ് ക്ലബ്ബ് അംഗം .
രേണുക.
എൻ ,(2021 കേരള ഫോക് ലോർ അക്കാദമി അവാർഡ് ജേതാവ്) സീതകളി അക്കാദമി അംഗം .
അനിൽകുമാർ.
വി, (2022 കേരള ഫോക്‌ലോർ അക്കാദമി അവാർഡ് ജേതാവ്) സീതകളി അക്കാദമി അംഗം .